**I N V I T A T I O N**

****̶ til piger der går i 0. til 6. klasse**

**Vil du være med til at dyste om medaljerne?**

**Du og dine klassekammerater indbydes til dette års**

**udgave af Indendørs Skolefodboldstævne for Piger**

**den 12. april 2025 i Ølstykkehallen.**

Lørdag den 15. april 2023 i Ølstykkehallen

**Hvad gør du for at være med?**

1. Saml 5-6 friske piger fra klassen. Hvis du ikke kan samle 5-6 piger i din egen klasse, så kontakt fx pigerne i parallelklassen. I må gerne lave et hold sammen. Vi anbefaler dog, at I ikke er flere end 7-8 piger på holdet. 0. og 1. klasse er 5 spillere på banen ad gangen. 2.-6. klassetrin er 4 på banen ad gangen. Holdet må **IKKE sammensættes** af piger fra forskellige skoler. Du behøver IKKE at have spillet fodbold før, for at deltage.
2. Tag invitationen med hjem og fortæl dine forældre at I gerne vil samle et hold i klassen. Dine forældre kan helt sikkert hjælpe med at koordinere så I bliver tilmeldt.  
   Hvis du har fået invitationen via Aula, så er det dine forældre der skal fortælle dig du er inviteret til Skolestævne.
3. Tilmelding: der er flere forskellige muligheder:

* Udfyld tilmeldingsblanketten, hvis I har fået en fysisk invitation. SKRIV TYDELIGT / eller:
* Gå ind på **www.olstykkefc.dk** og vælg ”**Skolestævne for piger**” følg linket til tilmelding / eller:
* Send mail med jeres tilmelding til: [**skolestaevneforpiger@gmail.com**](mailto:skolestaevneforpiger@gmail.com) På tilmeldingen skal der oplyses: skole, klasse, holdnavn, navne på deltagerne, navn på kontaktperson, navn på holdleder eller om der ønskes holdleder fra ØFC.

Tilmeldingsfrist er **den 23. marts 2025**.   
Hvis klassen stiller mere end 1 hold, skal de to hold være nogenlunde jævnbyrdige.

**Når dit hold er tilmeldt:**

Programmet er klar ca. den 5. april og udsendes pr. mail til alle deltagere der oplyser **TYDELIG** mailadresse eller som har oplyst mailadresse på kontaktperson/holdleder. Programmet kan også ses på Ølstykke FCs [hjemmeside](https://live-1322-oelstykke-fc.umbraco-proxy.com/) **www.olstykkefc.dk**.

Har I spørgsmål, kontakte os da på e-mail: [**skolestaevneforpiger@gmail.com**](mailto:skolestaevneforpiger@gmail.com).

Vi glæder os til at se dig og dine klassekammerater den 12. april 2025!

De bedste hilsner Pigeafdelingen, Ølstykke FC